Rosenkrantzgata

Rosenkrantzgata (fylkesvei 283) er en av Drammens hovedgater. Gata strekker seg fra Bragernes i øst og ender på Vinnes i Solbergelva (ca. 5 km). Gata har fire felt og fortau på begge sider av gata fra sentrum, frem til Vårveien på Åssiden. Mellom Vårveien og Farmen Øvre har gata fire felt og fortau på nordsiden av gata. Mellom Farmen Øvre og Ligosentret er gata uten fortau. Mellom Ligosentret og Vinnes har gata fire felt og fortau på begge sider av gata frem til Travbanen.

Historie 
Veien var en del av Europaveiforbindelsen mellom Oslo og Kongsberg, senere riksvei. Veien ble opparbeidet i flere etapper, først fra Strømsgata til Per Sivles gate i forbindelse med opparbeidelsen av boligfeltene på Hamborgstrøm. I årene etter annen verdenskrig, ble området fra Per Sivles gate mot Bacheparken utviklet, da områdene her ble lagt ut til boligbebyggelse. Før byens 150-årsjubileum i 1961, ble gata delvis opparbeidet ved at man brukte steinmasser fra spiralveien i Bragernesåsen. Den er regulert i ca. 30 meters bredde med fire kjørefelt, og flere lysregulerte kryss. Det er også fire fotgjengerunderganger og to fotgjengerbroer.

Navn 
I forbindelse med byens 100-årsjubileum i 1911, ble gata som opprinnelig het Nyveien døpt til Rosenkrantzgata, oppkalt etter Marcus Gjøe Rosenkrantz (1762—1838).

Bildegalleri

Referanser 

Veier i Drammen